અત્રેના સોનૈયા, તરઘૈયા, વાડદ, મીઠાના મુવાડા, ડભાલી, કોસમ, ડાભસર, જરગાલ, દેરોલીયા, પાલૈયા, શનાદરા, જેવા ગામડાઓના ૩૫૦૦૦ થી વધુ ગ્રામજનો આ માર્ગનો ઉપયોગ કરે છે. તેઓને પણ આ માર્ગ પરથી અવરજવર કરવામાં ભારે મુશકેલીનો સામનો કરવો પડે છે. હાલમાં આ ઝાડી ઝાંખરાને કારણે માર્ગ પરથી પસાર થવું પણ મુશકેલ બની ગયું છે. કેટલીક વખતતો આ માર્ગ પર ઝાડી ઝાંખરાને કારણે વાહનો ગટરોમાં ખાબકી જવાના બનાવો પણ બને છે. ખરેખર તંત્ર દ્વારા આ માર્ગ પર ઉગી નિકળેલા વૃક્ષોને કટિંગ કરીને માર્ગોને બન્ને બાજુએ આવેલી સાઇડોને પુરવા માગ કરી છે.